JohanHeinsen/ENO huggingface dataset:
Den Vest-Sjællandske Avis, 1822-05-14
(Fortsættelse. Porten havde unægtelig Aarsag til at være misfornøiet med Ruslands Forhold, og at blive tilbøielig til paa nye at erklære denne Magt Krig; thi Rusland udbredede sin Magt midt under Freden til Portens store Skade. Det Krimske Tartarie var ved Freden til Kutschuk Kainardschi bleven aldeles afhængig af Rusland. Vi have hørt, at den sidste Chan i dette Land var død kort efter Halvøens Erobring i Aaret 1771. En nye Chan blev nu udvalgt ved Navn Dowlet Guerai; men han blev afsat, og Sahin Gueral valgt i hans Sted under Ruslands Beskyttelse. Tartarerne vare misfornøiede med ham gjorde Oprør imod ham og affatte ham i Aaret 1782 Den Russiske Regiering gav Porten Skyld for at være Aarsag til disse Uroeligheder, indsatte SahinGuerai paa nye og behandlede Modpartiet haardt Foruden denne Anledning til Misforstaaelse imellem Rusland og Porten, gave de for hiin Magt ved densidste Fred erhvervede Handelsfriheder paa det Sort Hav endnu flere, da Rusland udvidede stedse disse Friheder videre, og Porten søgte bestandig at indskrænke dem. Rusland og Østerrige havde imidlertid betydelig nærmet sig hinanden; det synes desuden, at disse to Magter ere af Naturen bestemte til at være hinandens Venner, og at de Misforstaaelser, som have fundet Sted imellem dem til forskiellige Tider, have aldrig kunne vare længe. Keiser Joseph den Anden havde besøgt den Russiske Keiserinde i Aaret 1780; von Dom fortæller i sine Denkwurdigteten: at Keiserinden tilbød ham Rom og Jtalien, og i visse Maader Overherredømmet over det hele vestlige Europa, naar hun fik Constantinopel og Overherredømmet i Østen. Den 29de November d. A. døde Keiserinde Maria Theresia, og Joseph tiltraadte nu Regieringen allene. En Hovedhensigt af omtalte Reise havde været at ophæve den Alliance, som hidindtil havde fundet Sted imellem Keiserinde Catharina og Kongen af Preussen; det lykkedes ham og han gik nu ganske ind i Ruslands Planer mod Porten; i 1783 blev et Forbunsluttet imellem begge Magter; man troer, at det gif ud paa at sikkre Rusland frie Handel igiennem Daardanellerne paa Middelhavet, og Østerrige frie Handel paa Donau. Begge Hofferne udstædede nu meget haanende Memorialer til det Tyrkiske Hof, og forlangte uforstyrret Skibsfart, paa det Sorte Hav, og at Porten skulde nøie overholde betingelserne af den sidste Fredslutning, at den ikke skulde blande sig i de Krimske Anliggender, og endelig, at Hospodarerne i Moldau og Wallachiet skulde nyde en ukrænket Besiddelse af deres Rettigheder; hvorved en tydelig Hensigt lagdes for Dagen efterhaanden aldeles at unddrage disse Lande fra Portens Herredømme.
Den Vest-Sjællandske Avis, 1822-05-14
Oversigt over Dagens udenlandske Nyeheder. J Spanien er det nu overmaade roeligt; den største Harmonie finder Sted mellem Ministeriet, og de Cortes. General Riego synes kun at ville b tiene sig af sin Jndflydelse til det Gode. Ministeren for de udenlandske Anliggender Hr. Martinez de la Rosa giør næsten hver Dag en Reise til Aranjuez. Hs. Majestæt Kongens Helbred, bliver kiendeligt bedre. Man vil sige, at det Spanske Ministerium har faaet fat paa de Communeros Statuter, som er et bekiendt demokratisk Partie i Madrid og at det har ladet disse Statuter trykke; disse skulle nu opvække den største Afskye. De Sammenrottedes Plan skal gaae ud paa, at omstyrte Monarkiet og Constitutionen, og derpaa, indføre en Overforsamling for Conføderationen.
Den Vest-Sjællandske Avis, 1822-05-14
Det Spanske Ministerium har anmeldet for de Cortes, at det arbeider paa en nøiere Forbindelse mellem Øen Cuba og Moderlandet, hvilken foruden Portoriko er ogsaa den eneste Colonie, som Spanien kan giøre sig Haab om at beholde. Den Spanske Gesandt ved de Forenede Stater er afreist fra Washington til Philladelphia; man betragter denne hurtige Afreise som en Følge af, at Congressen har isinde, at erkiende de Sydamerikanske Regieringer. – Præsidenten Boyer er ankommen til Staden St. Domingo og har den 9de Februar fra sit Nationalpallast i denne Stad, udstædet en Proclamation til det Haytiske Folk om Foreningen af den Spanske Andeel med Republiken; man frygter for, at denne store Udbredelse af de Sortes Magt vil blive farlig for hele Vestindien. - Man vil vide i Lissabon, at den Expedition, som var afgaaet til Rio Janeiro var ankommen dertil; men at Anføreren derfor har beqvemmet sig til, ifølge Kronprinsens Forestilling, ikke at sætte sine Tropper iland og at han er afseilet derfra. Derimod er den Expedition, som er afgaaet til Pernambuco, ankommen dertil og bleven udskibet uden mindste Modstand. Bahia er det fuldkomment roeligt og den af de Cortes anbefalede Provinsialjunta er bleven indsat. De Portugisiske Blade dadle meget Kronprinsen, fordi han imod de Cortes Decret, som har tilbagekaldet ham, er forbleven i Brasilien og nu kalder sig Prinsregent; men man holder nu selv i Portugal dette Decret for at være upolitisk og de Cortes have maattet kalde det tilbage.
Den Vest-Sjællandske Avis, 1822-05-14
Rygtet gaaer, at Hs. Høihed Prins Christian af Danmark og Gemahlinde ville forlade Paris, i hvilken Stad de høie Herskaber ere blevne modtagne med den største Udmærkelse. - Hs. Høihed Prinsesse Juliane Sophie af Danmark tilligemed hendes durchl. Gemahl Prinsen af HessenPhillivstahl ankom den 5te Mai til Altona fra deres Reise i Udlandet. - Den Kongelige Preussiske Generallieutenant og Gesandt ved det Østerrigske Hof Friherre von Krusemark er ved Døden afgaaet den 24de April i Wien.
Den Vest-Sjællandske Avis, 1822-05-14
Man skriver fra Petersborg, at man der den 20de April havde en sand Sommervarme, da man ellers maae endnu i Mai Maaned gaae der i Pelse og Gaderne ligge fulde af Snee. – Den Frankfurter Messe har denne Gang havt et meget slet Udfald. – J Frankerige klager man meget over, at der finde hyppige Jldebrande Sted paa Landet som man troer, at være paasatte. De Ultras og de Liberale beskylde hinanden giensidigen derfor J Grevskabet Limerik i Jrland ere nyelig 13 Personer dømte til Døden.
Den Vest-Sjællandske Avis, 1822-05-14
Nyeste Post-Efterretninger. Jfølge Journal des Debats afreiser Deres Høiheder Prins Christian og Gemalinde fra Paris den 4de eller 5te Mai for at begive sig til London, og derfra igien til Kiøbenhavn. Jfølge et Engelsk ministerielt Aftenblad ligge i Plymont 19 Orlogsskibe 11 Fregatter og 30 mindre Fartøier, som alle ere i den bedste Tilstand, og kunne strax blive udrustede. - De Engelske Fonds ville ikke til at stige. - Man har nu i London faaet den nye Russiske Toldtarif, og tilstaaer, at den har meget skadelige Virkninger for Englands Handel; da flere vigtige Manufacturer blive aldeles forbudte, og desuden alle Jndførselsartikler belagte med høiere Afgifter.
Den Vest-Sjællandske Avis, 1822-05-14
Den Græske National-Congres, som hidindtil har havt sit Sæde i Epidaurus, har under 13de Januarii bekiendtgjort en Constitution for hele Erækenland, og tillige opstillet det som en organisk Lov, at det sværeste Ansvar skal hvile paa enhver, som rover paa at indlade sig i nogen Underhandling som i mindste Maade kan indskrænke det Græske Folks Uafhængighed. Den udøvende Mags taber, ved at indlade sig deri, alle sine Fuldmagter. Congressen bestaaer af 67 Medlemmer med Fyrste Alexander Maurokordatos i Spidsen som Præsident, og Hr. Theodoros Negri er den første Statsekretair. Regieringens Sæde er nu bleven forlagt fra Epidaurus til Corinth formedelst sin beqvemme Beliggenhed, som et Middelpunkt for hele Grækenland. Den Græske Religion bliver erkiendte for den herskende, men alle andre blive taalte og beskyttede. Man maae være en Christen for at kunne erholde Borgerret. De gamle Græske Keiseres Love skulle indtil videre følges og de Franske Lovbøger i Militair=Anliggender. - En fra Corinth indløben Bulletin lyder saaledes: Helleniske Regiering.
Den Vest-Sjællandske Avis, 1822-05-14
Præsidenten for det udøvende Raad bekiendtgiør, at efterat den fiendtlige Flaade var bleven slaget i Søetræfningen den 4de Marts, og var bleven forfulgt af Nationalflaaden, saa har den sidste igien viist sig den 9de Marts om Morgenen ved Forbier get Papa. Den nærmede sig Patra hvor den forefandt 24 fiendtlige Skibe, hvoraf endeel fik Leilighed til at redde sig under Beskyttelse af Castellerne ved Lepanto, men Resten blev opbrændt ved Agia, en Ankringsplads, som ligger en halv Miil fra Patra. Den helleniske Flaade opholdt sig derpaa om Natten imellem Messolongi og Patra, og afseilede om Morgenen til den sidste Plads, hvorden udbredte Skræk iblandt Fienden. Mehemet Pascha, som rykkede ud af Fæstningen med nogle Tropper faae sine Folks Ødelæggelse og en stor Deel af Flaadens Brand og vendte fuld af Skræk tilbage. til Fæstningen.
Den Vest-Sjællandske Avis, 1822-05-14
Alex. Maurocordatos, Præsident for Kongressen.
Den Vest-Sjællandske Avis, 1822-05-14
Den første Statssekretair i de udenlandske Anliggender og Præsident for Ministerraadet, Theod. Negri.
Den Vest-Sjællandske Avis, 1822-05-14
Jndenlandske Efterretninger. Bibelselskabet for Danmark holder sin aarlige Generalforsamling, Tirsdagen den 14de Mai, Eftermiddag Kl. 5, i Kronprindsensgade No. 31. Selskabets Directeur, Hr. Prof. og Dr. Theologi P. E. Müller, holder Talen. Derefter oplæses Beretninger og hvad der i afvigte Aar saavel i Udlandet, som i Fædrenelandet er virket for Bibelens Udbredelse. Ligeledes fremlægges Casserens og Bibliothekarens Regnskaber, foretages Valg af nye Embedsmænd og antegnes Subskribenter til Selskabet. Det vil være Directionen behageligt, at see paa denne Festdag foruden Selskabets Medlemmer og Velgiørere (hvortil man ogsaa regner Hielpeselskabernes Bestyrere og Medlemmer) saa mange andre Velyndere, som Rummet tillader, da man er forvisset om, at enhver Christen vil glædes ved at erfare de heldige Resultater af Bibelselskabernes fortsatte Virksomhed. Efter Directionens Beslutning. A. K. Holm, indenlandsk Secretair.
Den Vest-Sjællandske Avis, 1822-05-14
Onsdagen den 1ste Mai blev paa Exerceerpladsen ved Rosenborg Slot under behørig Control afbrændt og sat ud af Circulation, af Nationalbanken udstædte Sedler til Beløb 566,624 Rbd., samt tilintetgjort af Kobbertegn. hvilken Sum, i Følge Nationalbankens Regnskab, skal tilintetgiøres for det 3die Bankaar fra 1ste August 1820 til 31te Juli 1821.
Den Vest-Sjællandske Avis, 1822-05-14
Ved samme Leilighed blev tillige opbrændt følgende Sedler, for hvilke nye ere satte i Circulation 1) forslidte af Nationalbanken, udstedte til Beløb . . . 2,263,500 Rbd.
Den Vest-Sjællandske Avis, 1822-05-14
2) af Rigsbanken udstedte Sedler og Anviisninger til Beløb 35,900 Rbd. Sedler og Skatkammerbeviser, lydende paa dansk Courant, til Beløb d. C. Rd. 61,340 Rbd. hvilket herved bringes til offentlig Kundskab. Nationalbanken i Kiøbenhavn, den 2den Mai 1822. Syngestykket Jægerbruden har, trods Aarstidens Behagelighed, der indbyder til ganske andre Glæder, end dem, som den Kiøbenhavnske Thalia i sit med tusinde Trækhuller forsynede Badehuus af et Tempel formaaer at yde, saa stort Tilløb, at der den 6te Mai, da det blev givet tredie Gang, ingen billetter mere vare at faae ved Jndgangen, noget, som ellers i Mai Maaned pleier at være ganske usædvanligt. (Skild.)
Den Vest-Sjællandske Avis, 1822-05-14
Befordringer og Afgang. Den 13de April er Kammerjunker Carl Wilhelm Raben i Naade efter Ansøgning entlediget fra hans Post som Legationssecretair ved det Kongelige Gesandtskab i Nederlandene, og til Legationssecretair i hans Sted er udnævnt den ved Departementet ansatte surnumeraire, Cancellist, Kammerjunker Theobald Rowland Har vey Bourke.
Den Vest-Sjællandske Avis, 1822-05-14
Døde. Catharina Margaretha, fød Berthelsen, 74 Aar og 2 Maaneder. Niels Villemoes, 81 Aar, gammel.
Den Vest-Sjællandske Avis, 1822-05-14
Kjøbenhavns Børs den 10. Mai. Cours. Hamb. 2 M. 250, a vista 253. Amsterd. 2 M. - . London 2 M. - Rbd. - s. Paris 2 M. - Spec. 254. (Den 10. Mai 1822, 261) Spec. solgtes til 15 Rbmk. 4 s. a Rbmk. - s. (Jstor. 15 Rbmk. 11 s. a 2 Rbmk. - s.) Oblig. (med Renter fra 11 Decb. 1821) 7575 1/2 (Jfior 73 4/574. Nationalbank Oblig. (af Laanet d. 2 Febr. 1820) 97 1/2 a 98 Rbd. r. S. (uden Renter) eller 124 1/2 Rbd. Sedl. pr. 100 Rbd. r. S. Norske Rigsbksedl. 12 1/2. (Jfior 16.) Svenske Sedl. 63 s. - Disconto 6 PC.
Den Vest-Sjællandske Avis, 1822-05-14
Kiøbenhavns Torvepriser, den 10de Mai. Rug, Tdn. 2 Rbd. 3 Mk. 8 s. a 2 Rbd. 5 Mk. - s. Hvede, Tdn. 4 Rbdlr. 4 Mk. - s. a 5 Rbd. 3 Mk. - s. Byg, Tdn. 2 Rbdlr. 2 Mk. 8 s. a 3 Rbd. 3 Mk. 8 s. Havre, Tdn. 1 Rbdlr. 4 Mk. 8 s. a 2 Rbd. - Mk. - s. Ærter, Tdn. 3 Rbd. 4 Mk. - s. a 4 Rbd. 4 Mk. 8 s. Røget Flesk, Lpd. 1 Rbd. 2 Mk. - s. a 1 Rbd. 3 Mk. 8 s. Grøns. Flesk, Lpd. 1 Rbd. - Mk. 8 s. a 1 Rbd. 1 Mk. - s. Smør, Pundet 1 Mk. 2 s. a 1 Mk. 8 s. Æg, Snesen 1 Mk. - s. a 1 Mk. 4 s.
Den Vest-Sjællandske Avis, 1822-05-14
Beltpassage. Fra den 9de til den 12te Mai ere udreiske: Til Fyen. Garvermester Gross; Slagterm. Levy; Mad. Westen og Szybrowsky, Kiøbm. Smidt; Major Jensen af Kongens Livjægercorps; Landinspect. Rosenkilde; Forp. Petersen; Skolel. Gebauer; Jfr. Boiesen; Borg, og Groff. Christensen; Jsenkræmmer Hois og Kone; Cand Theol. Thommerup; Garver Abrahamsen; Kiøbm. Kopper; Frue Professorinde Schumacher med 2 Døttre; Landm. Boesen; Groff. Bech med Søn; Sec. Lieut. i Siellandske Landseneer-Regiment Knorr, Pastor Viilmann; Hr. v. Würtzen; Mad. Klein med Datter. Til Sielland. Contorist Boiesen; Student Boiesen; Mad. Aaris med Barn; Toldk. Bøegh; Grændsekont. Kammerr. Feddersen med Søn, Kniplingsh. Klinge og Appel; Forst og Jagtjunker Jessen; Mad. Bech, Pastor Koefoed; Jfr. Lübecker; Frøken Weckede; Stud. Christensen, Ex jur. og Handelscommiss. Rosendahl; Handels kontorist Petersen; Hr. Kock.
Den Vest-Sjællandske Avis, 1822-05-14
AVERTISSEMENTS.
Den Vest-Sjællandske Avis, 1822-05-14
Subskriptions Plan. Saafremt et tilstrækkeligt Antal Subskribentere maatte tegne sig, agter Undertegnede at oversætte den i Berlin udkomne: Vieharzneibuch, von J. N. Rohlwes, Königl. Preuss. Thierarzte, under følgende danske Titel, Dyrelægebog, eller Underviisning for Landmanden, til at tillægge røgte og fodre sine Heste, Køer, Faar, Sviin, Gieder og Hunde, samt at kiende og lægge deres Sygdomme, med tilføiede Recepter for enhver Sygdom. Af denne Oversættelse vil maanedlig udkomme et Hefte paa 4 Ark, indtil hele Bogen, omtrent 24 Ark er fuldendt. Betalingen bliver 28 s. Tegn for Heftet paa Trykpapiir, som først erlægges ved Modtagelsen. Subskription, som modtages hos Dhrr. Boghandlere, hos Hr. Bogtrykker Iversen i Odense og hos Bogtrykker Magnus i Slagelse, gielde for 3 Hefter. Subskribentsamlere tilstaaes de sædvanlige Fordeele.
Den Vest-Sjællandske Avis, 1822-05-14
Til Anbefaling for Bogen maa bemærkes, at Forfatteren er Kongl. preussisk Dyrlæge; at den er tilkiendt den af det Kongl. markiske occonomiske Selskab i Potsdam udsatte Præmie, og at den alt har oplevet et tiende Oplag, der er Borgen for dens Brugbarhed. Molckenborg pr. Nyeborg den 5te Mai 1822. W. C. Klein, Cand. i Philosophien og afskediger Premier-Lieutenant.
Den Vest-Sjællandske Avis, 1822-05-14
Den til Onsdagen den 15de denne Maaned averterede Auction over Kornvare paa Nordruplund bliver ikke afholdt, hvorimod den til samme Tid og Sted averterede Auction over Egebygningstømmer vil blive fremmet. Birch. Slagelse den 10de Mai 1822. Løverdagen den 18de Mai 1822 om Formiddagen Kl. 9, bliver paa Tingstuen i Ringsted afholdt Licitation over en betydelig Deel Brolægningsarbeide, hvortil Entrepreneuren leveres Steen og Sand, over Leverance af Brosteen og Sand, og over Anskaffelsen af et stort Ege-Sprøitekar med Skuffe og Lad. Conditionerne ere forinden til Eftersyn paa mit Contoir. Ringsted den 9de Mai 1822. Harhoff.
Den Vest-Sjællandske Avis, 1822-05-14
Løverdagen den 25de Mai 1822, om Formiddagen Kl. 11, bliver ved offentlig Auction, som afholdes paa Tingstuen i Ringsted, absolut og uden flere Auctioners Holdelse, bortsolgt den N. Bøgvads Stervboe tilhørende Rettighed til, for to Personers Levetid at nyde en aarlig Udviisning af 10 Favne Bøgebrænde, samt en Favn gavn giørende Eeg og en Favn Bøg. Conditionerne ere til Eftersyn paa mit Contoir. Ringsted den 12te Mai 1822. Harhoff.
Den Vest-Sjællandske Avis, 1822-05-14
Ved Licitationen som afholdes paa Tingstuen i Ringsked Løverdagen den 18de denne Maaned om Formiddagen Kl. 9, bliver tillige liciteret Opførselsen af endeel Steenkistes paa Landeveien fra Ringsted til Holbek. Ringsted den 12te Mai 1822. Harhoff.
Den Vest-Sjællandske Avis, 1822-05-14
Onsdagen den 22de dennes, Formiddag Kl. 10, afholdes paa Callundborg Byes Raadstue offentlig Licitation, over Omlægningen af 300 Favne Steenbroe, saavelsom over Tilførselen af fornøden Steen og Gruus. Callundborg den 10de Mai 1822. Cederfeld.
Den Vest-Sjællandske Avis, 1822-05-14
Tirsdagen den 28de dennes afholdes i Callundborg offentlig Auction over endeel Indboe, bestaaende af Sølv, Kobber, Messing, Tin, Linned, Sengklæder, Gangklæder, Meubler m.v., tilhørende Stervboet efter afdøde Hans Olsen Nørager; alt efter de Conditioner, som paa Auctionsstedet nærmere vil blive bekiendtgjorte. Castundborg den 13de Mai 1822. Cederfeld.
Den Vest-Sjællandske Avis, 1822-05-14
Efterfølgende Dage afholdes i Callundborg effentlig Auction over det i denne Byes Adelgade beliggende Huus No. 7, tilhørende Stervboet efter afgangne Hans Olsen Nørager, nemlig :) Juni først 1ste Auction afholdes Løverdagen den 1ste kommende, 2den den 15de ) hver For 3die – – den 29de middag Kl. 10 slet. Til Efterretning tiener, at formeldte Huus er vel vedligeholdt og indrettet til Beboelse for en anstændig Familie. Kallundborg den 13de Mai 1822. Cederfeld.
Den Vest-Sjællandske Avis, 1822-05-14
Auction paa Conradineslyst. Formedelst Fraflytning fra Conradinestyst i Wedbye Sogn, Løve Herred, agter Undertegnede Fredagen den 24de Mai næstkommende, om Formiddagen Kl. 10 slet, og efterfølgende Dag, sammesteds ved offentlig Auction at bortsælge endeel gode mahognie og andre Meubler, Senge, Sengeklæder og andet Indboe, saavelsom endeel til Avlsbrug og Landhuusholdning henhørende Redskaber, hvoriblandt tørt Bødkertræe, Hiuleger og andet GavnFiørende, samt en Holsteensk Vogn, en Postvogn og et Fedesviin, hvilket bekendtgiøres til Lysthavendes Efterretning. Vederhæftige Kiøbere gives Credit til September Maaned. v. Holck. Oberst.
Den Vest-Sjællandske Avis, 1822-05-14
Den af min afdøde Svigerfader Boghandler N. A. Wahl forhen førte Bog- og Commissions=Handel, fortsætter jeg med dertil given Tilladelse under Firma Den Wahlske Boghandel. Paa Grund deraf anbefaler jeg mig til den Afdødes og mine Venner og Velyndere, der vilde betroe mig deres Commissioner saavel her som i Provindserne. Ogsaa kan hos mig bekommes alle Sorter Skole-, Videnskabs= og Moerskabsbøger saavel nye som brugte til billige Priser. Kiøbenhavn den 10de Mai 1822. J. F. Milo, Bogbindermester. Ulfeldtsplads No. 118.
Den Vest-Sjællandske Avis, 1822-05-14
De for deres Godhed almindelig bekiendte store røde og gule Muursteen paa Næsbyeholms Teglværk i Præstøe Amt, sælges nu pro 100 Stk. for 8 Rbmk. eller pra 1000 Stk. for 13 Rbdlr. 2 Mk. Sedler og Tegn, gode brændte Tagsteen og Gulvfliser kan ligeledes bekommes for nedsatte Priser, naar Liebhaberne desangaaende forud vilde behage at henvende dem til Undertegnede. Næsbyeholms Skovridergaard den 14de Mai 1822. D. C. Ohrt.
Den Vest-Sjællandske Avis, 1822-05-14
Foreløbigen bekiendtgjøres herved N. F. S. C. at Fugleskydningen her ved Nestved, tager sin Begyndelse Mandagen den 15de Julii førstkommende. Striboldt, Selskabets Secretair.
Den Vest-Sjællandske Avis, 1822-05-14
Da nogle ildefindede Mennesker her i Byen have fundet for god tat udsprede det Rygte, at jeg skulde have udstædt et Gieldsbrev til Hr. J. Obel, lydende paa 3000 Rbd., hvilket skulle være tinglæst inden Retten, saa nød sages jeg til herved at erklære forbemeldte Rygte for en Usandhed (hvorom for øvrigt enhver ved Forespørgsel hos Byeskriveren selv kan overbevise sig) ligesom og at forbeholde mig alt lovligt imod den ondskabsfulde Opfinder som rimeligviis har intenderet hermed at svække min Credit. Skielskiør den 2den Mai 1822. M. C. Bay.
Den Vest-Sjællandske Avis, 1822-05-14
En complet Sædegaard, beliggende 7 og enhalv Miil fra Kiøbenhavn i Nærheden af den store Landevei med et Hoveriegiørende Bøndergods og en Hovedgaardstaxt af 538 3/4 Tde. Land Ager og Eng, betydelig Tørvemo- og Skov, gode Bygninger, samt en Kongetiende der oppebæres af henved 200 Tdr. Hartkorn, er tilligemed en Besætning af 100 gode Hollænderie-Køer underhaanden at faae tilkiøbs, formedelst et Stervboes Realisation. Den største Deel af Kiøbesummen kan blive staaende. Nærmere Oplysning kan erholdes hos Hr. Procurator Bierring i Kiøbenhavn og hos Hr. Universitsforvalter, Gröner i Ringsted, hvilken sidste og paaviser Eiendommen.
Den Vest-Sjællandske Avis, 1822-05-14
Et ungt Menneske af honet Opdragelse, og som en confirmeret, kan strax blive antaget i Bagerlære. Nærmere Anviisning gives af Bogtrykker Magnus i Slagelse eller Bager Burmester i Sorøe Da jeg har etableret mig som Guldsmed her Byen, saa anbefaler jeg mig til Enhver med at forfærdige alle Sorter Guld-og Sølv=Arbeide, og Desom ville forunde mig sit Arbeide skal altid blive overbeviist om en billig og retskaffen Behandling. Slagelse den 6te Mai 1822. J. Greve, boende paa gl. Torv.
Den Vest-Sjællandske Avis, 1822-05-18
Den Vest- Siællandske Avis, eller: Ugeblad. Slagelse. den for landske Historie uden- og inden for vigtigste Nyeheder. Dagens Redigeret af Pastor og Ridder Bastholm. Trykt og forlagt af Peter Magnus. 8de Aarg.) Løverd. Lavardagen, den 18 Mai 1822. Nr. 40.)Med Kongl. allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1822-05-18
Oversigt over Dagens udenlandske Nyeheder. Den 1ste Mai bleve de Franske Kammere lukkede ved en Kongelig Proclamation; omtrent 100 Deputerede vare tilstæde; de Deputeredes Kammer adskildtes under det Raab: Leve Kongen, hvortil nogle af de Liberale denne Gang føiede: leve Constitutionen, Moniteuren indeholder en Kongelig Forordning, hvorved Kammerne sammenkaldes til den 4de Junii. Den Franske Minister Hr. von Villele har udsendt en Circulaireskrivelse til General Directeurerne, hvori han opfordrer dem til at bære Omsorg for, at de nye Valg falde paa gode Roiakister. - De Piemontesiske Flygtninge Marg v. Prie og Hr. von St. Michel bleve den 13de April om Aftenen arresterede i Skuespilhuset i Lille; de havde erholdet Passer for at afreise til England; men de havde foretrukket at forblive i Frankerige. – Der synes for nærværende Tid at finde en Misforstaaelse Sted imellem den Spanske og den Franske Regiering; Aarsagen dertil er, at den Spanske Regiering klager over, at de misfornøiede Spanier, som have taget Flugten til Frankerige, faae Tilladelse til at opholde sig i Grændseprovinserne og derfra at udbrede Uroeligheder i Spanien.
Den Vest-Sjællandske Avis, 1822-05-18
Præfecten i Perpignan havde især bidraget til at forøge denne Misforstaaelse ved at svare, da man beskyldte ham for at understøtte de Spanske Flygtninge, at han giorde det efter sin Regierings Befaling. – Der staaer ved de Spanske Grændser saavel en stor Spansk som en stor Fransk Armee; hele vor Grændse ved Pyrenæerne, hedder det fra Spanien, er fra den ene Ende til den anden saa stærkt besat med Tropper, saa at deres Antal er omtrent saa stort som den Franske Grændsearmee; dette er meget ubehageligt for Spanien; da Finantserne ere i en saa maadelig Tilstand. - Roligheden i det nordlige Spanien vender nu tilbage og Misas Bande er aldeles opløst. - Ministeriet søger at giøre de Communeros eller det demoratiske Partie latterligt ved at udbrede saadanne Skrifter, som kunne oplyse deres Planer, det skulle have ifinde at ville aldeles opløse de Communeros og alle hemmelige Selskaber. - De Cortes have ikke antaget det forslag, som er blevet gjort dem: at de forrige Cortes Decret angaaende Godseiernes Rettigheder og som Hs. Majestæt har engang forkastet, skulde paa nye forelægges ham til Antagelse. - De Cortes have derimod antaget det Forslag, som er giort dem at opfordre Regieringen til ufortøvet at indlade sig i Underhandlinger med de insurgerede Amerikanske Provinser.